钦定古今图书集成/明伦汇编/闺媛典/第012卷 > 《寄远曲》前人
## 钦定古今图书集成/明伦汇编/闺媛典/第012卷 > 《寄远曲》前人

“君马踏边城，绣帷妾一身。仰天无过雁，俯水无游鳞。
酒难独自酌，蚁樽空浮春。食亦不知味，驼峰徒荐珍。
忆昔送君君已醉，醉言更戍一年事。兜鍪北去几寒
暑，两地肝肠摧万里。别来容貌似旧无，寄去衣裳知
到未。”“折柳丝丝紫塞心，对花片片春风泪。夜闻琴瑟
鼓邻家，人皆齐眉老年华，不忍恨君翻自恨。长吁矫”
首天之涯。几度虚传归信息，爱听乾鹊怕听鸦。《孤枕》
有时髣髴梦中见，觉来霜角咽梅花。